Tåtten om Gull-Åse-Tord

Tåtten om Gull-Åse-Tord (Ásu-Þórðar þáttr eller Gull-Ásu-Þórðar þáttr) er en tått, en kort islendingesaga fra 1200-tallet. Historien foregår i Norge på 1100-tallet og handler om skalden Tord, kalt Åsa-Tord eller Gull-Åse-Tord, som gifter seg i Norge med Åsa av BjarkøyættenFinnur Jónsson. Den oldnorske og oldislandske litteraturs historie, bd 2. København, 1898. Tåttens handling har blitt oppsummert som «tells of the dealings of Norwegian chieftains with each other and with their king, Eysteinn Magnússon. This neatly structured tale preserves a number of witty retorts and rare aphorisms.»Fornrit 2011  , forlagspresentasjon av samleutgave av sagaene (pdf) og karakterisert som «written in a terse, forceful style […] perhaps pure fiction but possibly sprung from some faint recollection of an anctual incident».

Et av hovedtrekkene i fortellingen er striden mellom Tord og hans rival Ingemar fra Asker (Ingimarr af Askr), som tre ganger streber Tord etter livet, hver gang med et større følge. Til sist må Ingemar gi seg, og rømme fra landet da det viser seg at Tord står under kong Øystein Magnussons (1103-1123) beskyttelse.Jónas Kristjánsson. Eddas and sagas, Iceland's Medieval Literature. Translated by Peter Foote. Hið íslenska bókmenntafélag, 2007. ISBN 978-9979-66-120-5

Teksten er blant annet kjent fra håndskriftet Morkinskinna, hvor det er en del av Magnussønnenes saga slik denne gjengis der. Tåtten finnes både i en lengre versjon og i den kortere nedredigert versjonen innfelt i kongesagaen.Joseph Harris. «Þættir». I: Dictionary of the Middle Ages. (Joseph R. Strayer, ed.). Bind 12; s. 1-6. Scribner, 1989. ISBN 0-684-18278-5 Tåtten er utgitt på norsk som del av Morkinskinna.Morkinskinna, norske kongesoger 1030-1157. Omsett av Kåre Flokenes. Utgitt av Erling Skjalgssonselskapet, 2001. ISBN 82-91640-14-9. Den ble også oversatt som del av sagautgaven i 2014.

 Referanser 

Eksterne lenker
 snerpa.is, norrøn fulltekst

Gull-Åsa